Diari Oficial de la Generalitat Valenciana


Sumari del DOGV 5733, del 02-04-2008 (2008/3715)

Notificació de l'Acord d'iniciació del sotssecretari de la Conselleria de Benestar Social, pel qual s'acorda l'inici dels tràmits de confiscació de la garantia definitiva dipositada per l'entitat CRESPINELL, SL., per a respondre del compliment del contracte per a la gestió integral de la residència de tercera edat i centre de dia de Port de Sagunt (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5733

Data del DOGV
:   02-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/3715


Data del document
:   25-03-2008

Organisme emissor
:   Conselleria de Benestar Social

Tipus de document
:   Edicte

Descriptors 

:   * garantia
    * licitació
    * contracte de serveis
    * equipament social

Notificació de l'Acord d'iniciació del sotssecretari de la Conselleria de Benestar Social, pel qual s'acorda l'inici dels tràmits de confiscació de la garantia definitiva dipositada per l'entitat CRESPINELL, SL., per a respondre del compliment del contracte per a la gestió integral de la residència de tercera edat i centre de dia de Port de Sagunt (València). [2008/3715]  
Havent resultat impossible notificar a l'entitat mercantil Crespinell, SL., en el domicili que esta comunica a esta administració per a tal fi, l'acord del sostsecretari de la conselleria de Benestar Social, de 19 de novembre de 2007, pel qual s'acorda l'inici dels tràmits de confiscació de la garantia definitiva dipositada per l'entitat Crespinell, SL., per a respondre del compliment del contracte per a la gestió integral de la residència de tercera edat i centre de dia de Port de Sagunt (València) i així mateix de conformitat amb el que establix l'article 59.5 de la Llei de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentat acord, a fi que el present anunci servisca de notificació d'este:   
"Acord d'iniciació de confiscació parcial  
Vist l'expedient de contractació GR/0117/02/01 gestió integral de la residència de tercera edat i centre de dia de Port de Sagunt (València)  
Antecedents de fet  
Primer. En data 31 d'octubre de 2001 es va formalitzar la relació contractual entre la conselleria de Benestar Social i d'una altra, Gabinet Tècnic de Treball Social, SL. i Crespinell, SL., en la seua qualitat de membres del consell d'administració de l'empresa adjudicatària Neletass, SL., i actuant el Sr. Luis Javier Marín Corral, amb NIF 28.300.820-N, i el Sr. Juan Ramón Ferris Tortajada, amb NIF 37.478.160-X, respectivament, en representació de les esmentades empreses, i ambdós, de forma mancomunada, en nom i representació de NELETASS, SL. per a la prestació de la gestió integral de la residència de tercera edat i centre de dia de Port de Sagunt (València), per al període de quatre anys, a comptar des de l'endemà de la data de formalització del contracte, que acabarà en tot cas el 14 de setembre de 2005.  
Segon. Per a respondre del compliment del contracte es va constituir el 17 d'octubre de 2001 per part de l'empresa Crespinell, SL., una fiança definitiva per un import trenta-set milions vuit-centes setanta-sis mil set-centes trenta pessetes (60.812.226,00 PTA) equivalents a dos-cents vint-i-set mil sis-cents quaranta-tres euros amb setanta-tres cèntims (227.643,73 €), carta de pagament número 4601V003161CO.  
Tercer. Que el 22 de juny de 2005 es va formalitzar una pròrroga per al període del 15 de setembre al 31 d'octubre de 2005, ambdós inclusivament.  
Quart. Que finalitzada la prestació se sol·licita el 19 de gener de 2006 per part del Servici de Contractacions i Inversions a la Direcció Territorial de Benestar Social de València (DTBS) que a fi de procedir a la devolució de la fiança definitiva, remeten el certificat de conformitat o disconformitat pel servici prestat per l'empresa NELETASS, SL.  
Cinqué. Que en data 10 de gener de 2007 l'esmentada empresa sol·licita la devolució de l'aval presentat al seu dia, i es trasllada al 16 la sol·licitud a la Direcció Territorial.  
Sisé. Que en data 31 d'octubre de 2007 l'empresa sol·licita novament la devolució de l'aval.  
Seté. Que el 19 de novembre de 2007 es rep de la Direcció Territorial escrit en el qual s'informa que s'han quedat per reparar o reposar una sèrie d'elements d'inventari de la residència i centre de dia de Port de Sagunt, així com les millores oferides no s'han realitzat en la seua totalitat. La citada DTBS considera que la situació exposada suposa un incompliment contractual per part de l'empresa NELETASS, SL. amb un perjudici econòmic per a l'administració de la Generalitat que ascendix a cent vint-i-cinc mil set-cents trenta-huit euros amb seixanta cèntims (125.738,60 €).  
Fonaments de dret  
I. El que establix la clàusula primera del plec de clàusules administratives particulars (d'ara en avant PCAP) relativa al règim jurídic aplicable al contracte, i en concret el text refós de la Llei de Contractes de les Administracions Públiques (TRLCAP) i el reglament general de la llei de contractes (RGLCAP).  
II. Els capítols I i III del títol IV de la Llei 30/92, de 26 de novembre de Règim Jurídic de les Administracions Públiques i Procediment Administratiu Comú, redacció donada per la Llei 4/1999, quant a iniciació, ordenació i instrucció del procediment administratiu.  
III. L'art. 44 b) del TRLCAP en indicar que la garantia definitiva respon dels danys i perjudicis ocasionats a l'administració amb motiu de l'incompliment del contracte, en relació amb les clàusules dotzena del contracte i la setzena del PCAP.   
IV. El que disposa l'article 84 de la Llei de Règim Jurídic de les Administracions Públiques i del Procediment Administratiu Comú, en el qual s'establix el tràmit d'audiència per a formular al·legacions.  
V. El Decret 116/2007, de 27 de juliol, del Consell de la Generalitat Valenciana, pel qual s'aprova el Reglament Orgànic i Funcional de la conselleria de Benestar Social.  
VI. La Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la conselleria (DOGV núm. 3.936, de 9 de febrer), modificada per Resolució de 16 de febrer de 2001, del conseller de Benestar Social (DOGV núm.. 3.944, de 21 de febrer).   
Vistos els preceptes invocats i la resta de pertinent aplicació, acorde:  
Primer  
Iniciar el procediment de confiscació de la garantia definitiva carta de pagament número 1016S026241UF, del contracte de gestió integral de la residència de la tercera edat i centre de dia de Port de Sagunt (València), adjudicat a l'empresa NELETASS, SL. per un import de cent vint-i-cinc mil set-cents trenta-huit euros amb seixanta cèntims (125.738,60 €).  
Segon  
Autoritzar la cancel·lació per un import de cent un mil nou-cents cinc euros amb tretze cèntims (101.905,13 €) en concepte de la diferència existent entre la garantia definitiva aportada per l'empresa (227.643,73 €) i la quantitat a ingressar (125.738,60 €) en concepte de confiscació.  
Tercer  
Traslladar a les parts i als avalistes, i concedir-los un termini de 15 dies des de l'endemà de la recepció de la present notificació, perquè al·leguen i presenten els documents que estimen pertinents.  
Al mateix temps es comunica que, servint el present anunci com a notificació a l'interessat a tots els efectes, per mitjà d'este se li concedix el termini de deu dies hàbils a comptar des de la present publicació perquè l'interessat hi puga al·legar i presentar els documents que crega oportú.  
València, 25 de marzo de 2008.- El subsecretari (p.d. DOGV núm. 3.936, de 09.02.2001): Mariano Vivancos Comes.